U-I-49/93
Natisni
Opravilna št.:
U-I-49/93
Datum odločitve:
8. 4. 1993
Objavljeno:
OdlUS II, 37
ECLI:
ECLI:SI:USRS:1993:U.I.49.93
Akt:
Navodilo o merilih za ocenjevanje vrednosti podržavljenih premičnin, nepremičnin, podjetij oziroma premoženja (Uradni list RS, št. 23/92), 1. odst. 4. čl., in 2. in 3. odst. 5. čl.
Izrek:
Pobuda za oceno ustavnosti in zakonitosti izpodbijanih določb navodila se ne sprejme.
Evidenčni stavek:
Splošni interes, da mora v pravni državi veljati za vse državljane načelo enakopravnosti in pravičnosti, ne zadošča za izpolnitev z ustavo določenega pogoja za vložitev pobude (pravnega interesa).
Geslo:
Izkazan pravni interes kot pogoj za začetek postopka pred ustavnim sodiščem.
Pravna podlaga:
Ustava, 2. odst. 162. čl.
Ustavni zakon za izvedbo Ustave (UZIU), 7. čl.
Zakon o postopku pred Ustavnim sodiščem SRS (ZUSS), 15. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Slovenska ljudska stranka, Ljubljana
Datum vloge:
4. 3. 1993
Vrsta odločitve:
sklep
Vrsta rešitve:
nesprejem pobude
Dokument:
US16617
Dokument v PDF obliki:
U-I-49-93.pdf
109 KB
Prenesite datoteko
U-I-49/93
8/4-1993
S K L E P
Ustavno sodišče je na seji dne 8/4-1993 obravnavalo pobudo Slovenske ljudske stranke iz Ljubljane in
s k l e n i l o :
Ustavno sodišče ne sprejme pobude in ne začne postopka za oceno ustavnosti in zakonitosti prvega odstavka 4. člena ter drugega in tretjega odstavka 5. člena navodila o merilih za ocenjevanje vrednosti podržavljenih premičnin, nepremičnin, podjetij oziroma premoženja (Uradni list RS, št. 23/92).
O b r a z l o ž i t e v
Pobudnik predlaga, da ustavno sodišče oceni ustavnost in zakonitost v izreku sklepa navedenih določb navodila in omogoči vrednotenje razlaščenega premoženja skladno s 44. členom zakona o denacionalizaciji po enakih načelih in postopkih kot se bo vrednotila sedanja vrednost premoženja. Mnenja je, da državljani Republike Slovenije, ki jim je bilo po 2. svetovni vojni prisilno odvzeto premoženje, niso enakopravni z drugimi državljani, ker družbeno premoženje po zakonu lastninijo sodno zapriseženi cenilci in izvedenci, medtem ko je nacionalizirano premoženje prepuščeno 'občinskim strukturam', ki nimajo cenitvenih strokovnjakov.
Cenilni zapisniki ob podržavljenju, na katere se sklicuje navodilo v svojem 3. oziroma 4. členu, ne izkazujejo realne vrednosti stvari oziroma premoženja, kar izhaja iz dokumentov, ki jih je pobudnik predložil v dokaz.
Ustavno sodišče pobude ni sprejelo.
Po določbi drugega odstavka 162. člena ustave Republike Slovenije, da lahko vsakdo pobudo za začetek postopka pred ustavnim sodiščem, če izkaže svoj pravni interes. Izkazan pravni interes pobudnika je torej z ustavo določena procesna predpostavka za začetek postopka pred ustavnim sodiščem na podlagi pobude.
Pobudnik svojega pravnega interesa ni izkazal. Splošni interes, da mora v pravni državi veljati za vse državljane načelo enakopravnosti in pravičnosti, po mnenju ustavnega sodišča ne zadošča za izpolnitev z ustavo določenega pogoja za vložitev pobude.
Ustavno sodišče je sprejelo ta sklep na podlagi 7. člena ustavnega zakona za izvedbo ustave Republike Slovenije in 15. člena zakona o postopku pred Ustavnim sodiščem SRS (Uradni list SRS, št. 39/74 in 28/76).
P r e d s e d n i k
dr. Peter Jambrek